== Karriere ==
Han var søn af skibsfører i [[Asiatisk Kompagni]] Mouritz With (1747-1810, gift 1. gang [[1779]] med Maria Christine [[Fenger]], 1760-1780) og Magdalene Margrethe Fenger (1770-1818), som var datter af [[Peter Fenger]]. Han blev [[1808]] student (privat dimitteret) og [[1812]] [[juridisk kandidat]], endnu samme år kopist ved [[Politiretten]] og [[1814]] tillige ved [[Søværnet|Søetatens]] kombinerede ret; han var [[1815]]-[[1822|22]] [[auditør]] ved sidstnævnte ret og blev derefter [[Den kongelige Landsoverret samt Hof- og Stadsret|landsoverretsassessor]] i København. Som sådan var han [[1825]] medlem af den overkrigskommission, der havde at undersøge og påkende sagen vedrørende [[J.G. Poulsen]] og [[guvernør]] [[Johan Christopher Richelieu]] på [[Dansk Guinea|Guineakysten]], og som endte med at frikende den første for beskyldninger for [[underslæb]] og med at fremkalde den sidstes afsættelse. I slutningen af [[1826]] blev han herredsfoged i [[Bjerge Herred|Bjerge]] og [[Hatting Herred]]er og forvaltede dette embede indtil sin død; han fik [[1840]] [[justitsråd]]s titel. Han var siden [[1842]] medlem af [[Vejle Amt]]sråd og var juni-september [[1848]] konstitueret [[amtmand]] i Vejle Amt; [[1850]] blev han formand for afløsning af gårdmandshoveriet i det sydøstlige Jylland.
Litteratur Titler Samfund Ledelse Ledere